9. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. οικ. 111111 της 18/31 Ιουλ. 1995 (ΦΕΚ Β΄ 668) Διαδικασία και κριτήρια αξιολόγησης ενεργειών που υποβάλλονται από φορείς υλοποίησης ολοκληρωμένων προγραμμάτων «καταπολέμησης του αποκλεισμού από την αγορά εργασίας». Έχοντας υπόψη: 1.Τις διατάξεις του άρθρ. 13 του Νόμ. 2150/94 «Εθνικό Ινστιτούτο Εργασίας και άλλες διατάξεις» (ΦΕΚ 98/Α). 2.Τις διατάξεις του άρθρ. 18 παρ. 3 και 4 του Νόμ. 2224/94 «Ρύθμιση θεμάτων εργασίας, συνδικαλιστικών δικαιωμάτων κλπ.» (ΦΕΚ 112/Α). 3.Τις διατάξεις του Π.Δ. 368/89 «Οργανισμός Υπουργείου Εργασίας» (ΦΕΚ 163Α΄). 4.Τις διατάξεις Κανονισμού (ΕΟΚ) αριθ. 2081/93 του Συμβουλίου της 20-7-1993. 5.Τις διατάξεις του Κανονισμού (ΕΟΚ) αριθ. 2082/93 του Συμβουλίου της 20-7-93. 6.Τις διατάξεις του Κανονισμού (ΕΟΚ) αριθ. 2084/93 του Συμβουλίου της 20-7-93 «Διατάξεις Εφαρμογής του Κανονισμού (ΕΟΚ) αριθ. 2052/88 όσον αφορά το Ευρωπαϊκό Κοινωνικό Ταμείο». 7.Την Απόφαση της Επιτροπής της Ε.Ε. με αριθ. Ε. (94) 1716 της 13-7-93 σχετικά με την κατάρτιση του Κ.Π.Σ. 1994-1999 «Για την ανάπτυξη και τη διαρθρωτική προσαρμογή της Ελλάδας». 8.Την Απόφαση της Επιτροπής της Ε.Ε. με αριθ. C (94) 1420 της 29-7-94, σχετικά με την έγκριση του Επιχειρησιακού Προγράμματος «Καταπολέμηση του Αποκλεισμού από την Αγορά Εργασίας» που εντάσσεται στο 2ο Κ.Π.Σ. 9.Τις διατάξεις του άρθρ. 27 του Νόμ. 2081/1992 (154/Α) με το οποίο προστέθηκε άρθρ. 29Α στο Νόμ. 1588/1985. 10.Το γεγονός ότι από την παρούσα απόφαση δεν προκαλείται δαπάνη εις βάρος του Κρατικού προϋπολογισμού. 11.Την κοινή απόφαση του Πρωθυπουργού και του Υπουργού Εργασίας αριθ. 80170/27-7-94 (ΦΕΚ 585/Β) «Ανάθεση αρμοδιοτήτων στον Υφυπουργό Εργασίας Γεώργιο Αδαμόπουλο». 12.Την Απόφαση του Υφυπουργού Εργασίας αριθ. 10873/13-5-95 «Σύστημα πιστοποίησης φορέων και διαχείριση ενεργειών του Λ.Π. «Καταπολέμηση του Αποκλεισμού από την Αγορά Εργασίας». 13.Την Απόφαση της 2ης Επιτροπής Παρακολούθησης του Ε.Π. «Καταπολέμηση του Αποκλεισμού από την Αγορά Εργασίας» της 31-5-95. 14.Την ανάγκη καθορισμού διαδικασιών και κριτηρίων αξιολόγησης των ενεργειών που υποβάλλονται από φορείς υλοποίησης προγραμμάτων Καταπολέμησης του αποκλεισμού από την Αγορά Εργασίας, αποφασίζουμε: Άρθρ.1.-Η διαδικασία της αξιολόγησης των ενεργειών που υποβάλλονται από τους φορείς υλοποίησης ολοκληρωμένων προγραμμάτων Καταπολέμησης του Αποκλεισμού από την Αγορά Εργασίας μετά από πρόσκληση εκδήλωσης ενδιαφέροντος διενεργείται σε 3 φάσεις. Άρθρ.2.-1.Στην πρώτη φάση γίνεται έλεγχος πληρότητας των στοιχείων της πρότασης και τήρησης των όρων της προκήρυξης. ειδικότερα ελέγχεται σε ποιο βαθμό η υποβληθείσα ενέργεια πληρεί τα στοιχεία της προκήρυξης. Ο έλεγχος αυτός βασίζεται στο ΕΝΤΥΠΟ ΕΛΕΓΧΟΥ ΠΛΗΡΟΤΗΤΑΣ, με αποτέλεσμα η υποβληθείσα ενέργεια να προωθείται προς αξιολόγηση στην επόμενη φάση ή να απορρίπτεται. 2.Και στις δύο περιπτώσεις το αποτέλεσμα πρέπει να τεκμηριώνεται από τις παρατηρήσεις και την αιτιολόγηση του ασκούντος τον έλεγχο. 3.Ο έλεγχος της πρώτης φάσης διενεργείται από υπαλλήλους του Υπουργείου Εργασίας που ορίζονται με αποφάσεις της Γενικής Γραμματέως Διαχείρισης Κοινοτικών και άλλων πόρων. Οι οριζόμενοι υπάλληλοι συμπληρώνουν το με αριθ. 2 ΕΝΤΥΠΟ του παραρτήματος της παρούσας σύμφωνα με τις οδηγίες που συνοδεύει το έντυπο αυτό. Άρθρ.3.-1.Κατά την δεύτερη φάση η ενέργεια αξιολογείται βάσει τεσσάρων ενοτήτων κριτηρίων που αφορούν: Α.Δομή και περιεχόμενο της πρότασης Β.Διαδικασίες εφαρμογής Γ .Εταιρικότητα Δ.Προβλεπόμενες επιπτώσεις Α.Ως κριτήρια αξιολόγησης της δομής και του περιεχομένου της πρότασης θεωρούνται: 1.Επάρκεια ανάλυσης της κατάστασης και των αιτιών αποκλεισμού από την αγορά εργασίας των ομάδων στόχου του προγράμματος. 2.Επάρκεια προδιαγραφών για τους χρήστες και κριτηρίων γιατην επιλογή τους. 3.Επάρκεια πολυδιάστασης προσέγγισης. 4.Σαφήνεια και εφικτότητα του σκοπού, των στόχων και του περιεχομένου του προγράμματος. 5.Αιτιολόγηση της καταλληλότητας των προτεινόμενων ενεργειών ως προς τις ανάγκες των χρηστών. 6.Διαφαινόμενες προοπτικές για εξασφάλιση μόνιμης απασχόλησης ή αυτοαπασχόλησης ιδιαίτερα σε μη παραδοσιακά επαγγέλματα. 7.Επαγγελματική εμπειρία, επιστημονικό κύρος και εξειδικευμένες γνώσεις των εκπαιδευτών καθώς και των εμπλεκομένων σε υποστηρικτικές - συνοδευτικές ενέργειες. 8.Επάρκεια μέσων (εξοπλισμός, υποδομή). Β.Ως κριτήρια αξιολόγησης διαδικασιών εφαρμογής θεωρούνται: 1.Σαφήνεια και καταλληλότητα της χρονικής αλληλουχίας των επιμέρους ενεργειών. 2.Διασφάλιση της συμμετοχικότητας των χρηστών στις διαδικασίες του προγράμματος. 3.Επάρκεια μηχανισμών διασύνδεσης με τις επιχειρήσεις και την αγορά εργασίας. 4.Σαφήνεια και επάρκεια της προτεινόμενης διαδικασίας παρακολούθησης του προγράμματος. (Μετά την σελ. 82.34) Σελ. 82,35 Τεύχος 1294 Σελ. 11 Απασχόληση – Εξειδίκευση – Κατάρτιση Ανέργων 15.Γ.αα.9 5.Καταλληλότητα και ποιότητα της προτεινόμενης μεθόδου αξιολόγησης και ανάδρασης των αποτελεσμάτων. 6.Σαφήνεια και επάρκεια της προτεινόμενης διαδικασίας διάδοσης των αποτελεσμάτων του προγράμματος. 7.Αποτίμηση του κόστους των ενεργειών. Γ.Ως κριτήρια αξιολόγησης της εταιρικότητας θεωρούνται: 1.Συμμετοχή στην εταιρική σχέση συμπληρωματικών ως προς τις αρμοδιότητες φορέων. 2.Συνάφεια των εταίρων με τις προτεινόμενες ενέργειες. 3.Εμπειρία των εταίρων σε υπηρεσίες παρόμοιες με αυτές που προτείνονται ή σε υπηρεσίες προς τις ομάδες - στόχου. 4.Διασφάλιση της εξατομικευμένης προσέγγισης. Δ.Ως κριτήρια των προβλεπομένων επιπτώσεων θεωρούνται: 1.Δυνατότητα άρσης ή σοβαρού περιορισμού της περιθωριοποίησης και του αποκλεισμού των χρηστών. 2.Προσδοκώμενα πολλαπλασιαστικά ωφέλη. 3.Προστιθέμενη αξία λόγω καινοτομικού χαρακτήρα. Άρθρ.4.-1.Η αξιολόγηση κάθε πρότασης στη φάση αυτή γίνεται από δύο ανεξάρτητους αξιολογητές. 2.Οι αξιολογητές είναι επιστήμονες με εξειδίκευση στις ομάδες - στόχου, στα επιμέρους προγράμματα, με εμπειρία στις κύριες (αλφαβητισμό, προκατάρτιση, κατάρτιση κλπ.) και συνοδευτικές - συμπληρωματικές ενέργειες (κοινωνική ατομική/ομαδική στήριξη, δημιουργία δικτύων και συνεργασιών, συμβουλευτική για κοινωνική ένταξη / επανένταξη κλπ.) ενώ τυχόν επαγγελματική εμπειρία στο σχεδιασμό, εφαρμογή και αξιολόγηση νεωτεριστικών δράσεων υπέρ των κοινωνικά αποκλεισμένων συνεκτιμάται. 3.Οι αξιολογητές είναι εξειδικευμένα στελέχη του Δημοσίου και Ευρύτερου Δημόσιου Τομέα που προτείνονται από τα καθ’ ύλη αρμόδια Υπουργεία και από τους αντίστοιχους φορείς του ευρύτερου Δημόσιου τομέα ή ανεξάρτητοι αξιολογητές του ιδιωτικού τομέα. Άρθρ.5.-1.Η κρίση των αξιολογητών εκφράζεται, αναλυτικά, με την βαθμολόγηση των αντίστοιχων κριτηρίων κατά ενότητα σε κλίμακα από 1-5 και με ΕΚΘΕΣΗ που αιτιολογεί τα θετικά σημεία ή τις αδυναμίες της πρότασης. Με βάση την παραπάνω βαθμολόγηση και σταθμίζοντας τις τέσσερις ενότητες κριτηρίων, με 30% την Α΄ 30% την Β, με 20% την Γ και 20% την Δ, αντιστοίχως βάσει της παρακάτω έκφρασης: Τ = Α(0,30) + Β(0,30) + γ(0,20) + Δ(0,20)  Σελ. 82,36 Τεύχος 1294 Σελ. 12 2.Κάθε πρόταση κατατάσσεται σε μία από τις επόμενες κατηγορίες, ανάλογα με τον τελικό βαθμό Τ. ΠΟΛ Υ ΚΑΛΗ: 4-5 ΚΑΛΗ: 2-5 - 3,999 ΑΝΕΠΑΡΚΗΣ: 1 - 2,499 3.Πρόταση που θα κριθεί «ΠΟΛ Υ ΚΑΛΗ» ή «ΚΑΛΗ» και από τους δύο αξιολογητές προωθείται στη Γ΄ φάση της διαδικασίας αξιολόγησης. 4.Πρόταση που θα κριθεί και από τους δύο αξιολογητές ως: «ΑΝΕΠΑΡΚΗΣ» απορρίπτεται. 5.α.Σε περίπτωση που μια πρόταση κριθεί ως «ΑΝΕΠΑΡΚΗΣ» από ένα αξιολογητή, τότε προωθείται στη Γ΄ φάση της διαδικασίας αξιολόγησης. β.Σε περίπτωση που μια πρόταση κριθεί ως «ΑΝΕΠΑΡΚΗΣ» από τον ένα αξιολογητή και «ΚΑΛΗ» από τον άλλο, με βαθμολογία μέχρι 2,749, απορρίπτεται. γ.Σε περίπτωση που μια πρόταση κριθεί ως «ΑΝΕΠΑΡΚΗΣ» από τον έναν αξιολογητή και «ΚΑΛΗ» από τον άλλο, με βαθμολογία 2,750 και πάνω, τότε προωθείται στη Γ΄ φάση της αξιολόγησης. 6.Οι αξιολογητές αποτυπώνουν την αξιολογητική τους κρίση στο έντυπο 3 του παραρτήματος. 15.Γ .αα.9 Απασχόληση – Εξειδίκευση – Κατάρτιση Ανέργων Άρθρ.6.-1.Κατά την τρίτη φάση οι προτάσεις αξιολογούνται περαιτέρω, από πενταμελείς γνωμοδοτικές Επιτροπές οι οποίες συνιστώνται με απόφασή μας για καθένα από τα πιο κάτω υποπρογράμματα χωρίς περιορισμό όσον αφορά τον αριθμό των Γ. Ε. για κάθε υποπρόγραμμα ανάλογα με τις ιδιαιτερότητες του κάθε υποπρογράμματος: ΥΠ.-1.Ένταξη - Επανένταξη στην αγορά εργασίας Ατόμων με Ειδικές ανάγκες. ΥΠ.-2.Ένταξη Μεταναστών και Παλλιννοστούντων. ΥΠ.-3.Ένταξη και Επανένταξη Λοιπών Κοινωνικών Ομάδων που υφίστανται αποκλεισμό από την αγορά εργασίας. 2.Οι Επιτροπές αυτές απαρτίζονται από: -ένα στέλεχος του Υπουργείου Εργασίας, ως Πρόεδρο μετά του αναπληρωτή του. -έναν εκπρόσωπο του κατά περίπτωση προγραμματικού φορέα μετά δύο αναπληρωτών του. -έναν εκπρόσωπο της Γ.Γ.Α.Ε. μετά δύο αναπληρωτών του. -έναν εμπειρογνώμονα της 5ης (V) Γενικής Δ/νσης της Επιτροπής της Ε. Ε., μετά του αναπληρωτή του. -έναν εμπειρογνώμονα του Υπουργείου Εργασίας εξειδικευμένο στο θεματικό προσανατολισμό του υποπρογράμματος ή του μέτρου (στην περίπτωση του τρίτου υποπρογράμματος), μετά του αναπληρωτή του. 3.Η εκπροσώπηση υποδεικνύεται εγγράφως το αργότερο μέσα σε 5 ημέρες από τη στιγμή που θα ζητηθεί από το Υπουργείο Εργασίας. 4.Οι αξιολογητές της δεύτερης φάσης ως και τα μέλη της Γνωμοδοτικής Επιτροπής δεν επιτρέπεται να έχουν ουδεμία εμφανή ή αφανή οικονομική σχέση και εν γένει συνεργασία οποιασδήποτε μορφής, με τους προτείνοντες την ενέργεια φορείς. Επίσης δεν μπορεί να έχουν συγγενικό δεσμό μέχρι έκτου βαθμού συγγενείας με τους εκπροσώπους του προτείνοντος φορέα. 5.Η Γνωμοδοτική Επιτροπή (Γ.Ε.) συνεδριάζει μετά από πρόσκληση του Προέδρου της αφού παρέλθουν 5 ημέρες από την επίδοση της πρόσκλησης και βρίσκεται σε απαρτία παρόντων τριών τουλάχιστον μελών της. 6.Στα μέλη της Γ .Ε. κατά την ώραν της συνεδριάσεως δίδονται από τον Πρόεδρο της Επιτροπής τα παρακάτω στοιχεία: α.Φάκελλος που περιέχει: 1)Κατάλογο των «Ολοκληρωμένων Προγραμμάτων» του αντίστοιχου υποπρογράμματος, τα οποία έχουν περάσει επιτυχώς τις δύο πρώτες φάσεις αξιολόγησης, δηλαδή τον έλεγχο πληρότητας των στοιχείων του προγράμματος και την κρίση από δύο ανεξάρτητους αξιολογητές. 2)Τα έντυπα αξιολόγησης των δύο αξιολογητών (ανά πρόγραμμα) και οι εκθέσεις τους. 3)Το έντυπο στατιστικών στοιχείων των ολοκληρωμένων προγραμμάτων. β.Ο φάκελος του «Ολοκληρωμένου Προγράμματος» όπως υποβλήθηκε στο Υπουργείο Εργασίας είναι στη διάθεση της Γνωμοδοτικής Επιτροπής. 7.Κάθε ολοκληρωμένο πρόγραμμα παρουσιάζεται στη Γ.Ε. από τον πρόεδρο της Επιτροπής ο οποίος και εισηγείται. Ακολουθεί συζήτηση, με σκοπό τη διαμόρφωση άποψης για το βαθμό πληρότητας της πρότασης σε σχέση με τα κριτήρια του Ε.Π., αφού συνεκτιμηθούν οι κρίσεις τις οποίες αυτό έλαβε κατά τη β΄ φάση αξιολόγησης. 8.Στη συνέχεια, κάθε μέλος της Γ.Ε. βαθμολογεί το Ο.Π. χωριστά για κάθε ενότητα κριτηρίων με ακέραιο αριθμό από 1 - 5 σε ειδικό έντυπο (ΕΝΤΥΠΟ Νο 4) το οποίο υπογράφει και παραδίδει στον πρόεδρο της Γ. Ε. Σε περίπτωση που στη Γ. ε. μετέχουν 3 και 4 μέλη, το έντυπο Νο 4, συμπληρώνεται αναλόγως. Η Γ.Ε. μπορεί επίσης να διατυπώσει συγκεκριμένες υποδείξεις τροποποιήσεων για το αντικείμενο, την σύνθεση των ομάδων εισηγητών ή άλλα στοιχεία του Ο.Π. για τα οποία πιστεύει ότι χρειάζεται βελτίωση. Οι παρατηρήσεις αυτές καταγράφονται στο Ειδικό Έντυπο Βαθμολογία. Η Γ.Ε. ερευνά το ύφος και την ανάλυση του προϋπολογισμού την οικονομική δυνατότητα των φορέων να υποστηρίξουν το Ο.Π. και να προτείνει όπου αυτό κριθεί αναγκαίο, συγκεκριμένες περικοπές. Η συνολική βαθμολογία του Ο.Π. στη φάση αυτή, που αποτελεί και την τελική βαθμολογία του Ο.Π., είναι το σταθμισμένο άθροισμα των μέσων όρων των βαθμολογιών (ανά κριτήριο) των μελών της Επιτροπής. Άρθρ.7.-1.Ειδικά για ολοκληρωμένα προγράμματα του Ε.Π. «Καταπολέμηση του Αποκλεισμού από την Αγορά Εργασίας», που εγκρίνονται από τις Γενικές Γραμματείες της Περιφέρειας, η επιλογή των αξιολογητών γίνεται με απόφαση του Γενικού Γραμματέα της Περιφέρειας από εξειδικευμένα στελέχη του Δημοσίου και του Ευρύτερου Δημόσιου Τομέα της Περιφέρειας, ή από ανεξάρτητους αξιολογητές. 2.Επίσης με απόφαση του Γενικού Γραμματέα της περιφέρειας συνίσταται ανά Υποπρογράμματα, μία περιφερειακή Γνωμοδοτική Επιτροπή. 3.Η Περιφερειακή Γνωμοδοτική Επιτροπή απαρτίζεται από: -έναν εκπρόσωπο της Περιφέρειας ως Πρόεδρο μετά του αναπληρωτή του. -έναν εκπρόσωπο του Υπουργείου Εργασίας μετά του αναπληρωτή του. -έναν εκπρόσωπο του κατά περίπτωση προγραμματικού φορέα μετά δύο αναπληρωτών του. -έναν εμπειρογνώμονα κοινής αποδοχής της 5ης (V) Γενικής Δ/νσης της Επιτροπής της Ε.Ε. και του Υπουργείου Εργασίας μετά του αναπληρωτή του. -έναν εμπειρογνώμονα της Περιφέρειας εξειδικευμένο στο θεματικό προσανατολισμό του υποπρογράμματος ή του μέτρου (στην περίπτωση του τρίτου υποπρογράμματος), που προτείνεται από τον Γ .Γ . της Περιφέρειας και εγκρίνεται από το Υπουργείο Εργασίας, μετά του αναπληρωτή του. (Μετά τη σελ. 82,36) Σελ. 82,37 Τεύχος 1294 Σελ. 13 Απασχόληση – Εξειδίκευση – Κατάρτιση Ανέργων 15.Γ.αα.9 Άρθρ.8.-Τα έντυπα 1, 2, 3 και 4 ως παραρτήματα αποτελούν αναπόσπαστο μέρος της παρούσας απόφασης. (Ακολουθούν Παραρτήματα) 